Diari Oficial de la Generalitat Valenciana


Sumari del DOGV 6701, del 27-01-2012 (2012/482)

Notificació de la sentència dictada en el judici ordinari número 422/2009.
--------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/482


Organisme emissor
:   Jutjat de Primera Instància número 4 de Mislata

Tipus de document
:   Edicte

Notificació de la sentència dictada en el judici ordinari número 422/2009. [2012/482]  
Procediment ordinari 000422/2009  
Demandant: VFS Financial Services Spain, EFC, SA.   
Procuradora: Esther Bonet Peiró.   
Demandats: Sandra Karina Forte i Antonio Javier Castillo.  
Domicili: carrer de La Hinojosa, número 14, baixos, 46132 Godelleta.  
M.ª Cristina Villalba Moltó, secretària del Jutjat de Primera Instància número 4 de Mislata, faig saber:  
Que en el judici que es tramita en aquest Jutjat, les dades particulars del qual consten a l'encapçalament d'aquest edicte, s'ha dictat la sentència de data 17 de febrer de 2010, que té la dispositiva que, literalment, és com segueix:  
«Dispositiva  
Estime de forma íntegra la demanda formulada per l'entitat mercantil VFS Financial Services España, EFC, SA, declare resolt el contracte d'arrendament financer mobiliari número 181.070 i número d'operació 2895/50583/2004, de data 29 de novembre de 2004, des del 27 de febrer 2009, i condemne Sandra Karina Forte i Antonio Javier Castillo González, una vegada que siga ferma aquesta sentència:   
  
1. A restituir immediatament el vehicle marca Volvo, model Tracto Camión FH 12, amb el número de xassís o bastidor YV2A4CEAX3B343926, i amb la matrícula número 4552-RPN, amb tota la seua documentació oficial: permís de circulació; fitxa tècnica del vehicle, còpia del darrer impost de circulació, ITV en vigor en el moment de la devolució, còpia del NIF del titular del contracte, firma com a transmitent en els impresos oficials de transferència, firma del titular legitimat davant notari en el document oficial d'alçament de reserva de domini anotada; cal disposar judicialment la inscripció del vehicle a nom de VFS Financial Services España, EFC, SA, a la Direcció de Trànsit del Ministeri de l'Interior de València, cas que no s'aporte aquesta documentació.   
2. A pagar al demandant set mil cinc-cents sis euros i trenta cèntims (7.506,30 euros), més els interessos de demora pactats en el contracte des que es va tancar el compte el 27 de febrer de 2009, fins a fer-ne el pagament complet.   
3. A pagar a la part actora, en concepte de danys i perjudicis la quantitat de mil quatre-cents setze euros i trenta-set cèntims (1.416,37 euros), per cada mes o fracció de demora en la devolució del vehicle arrendat, comptador des de la data de resolució del contracte de 27 de febrer de 2009.   
Amb condemna expressa a costes a la part demandada.   
Contra aquesta resolució es pot interposar un recurs d'apel·lació, de conformitat amb els articles 455 i següents de la Llei d'Enjudiciament Civil, que s'haurà de preparar dins del termini de cinc dies, comptador des que es notifique.   
S'informa a les parts de la necessitat de constituir el dipòsit per a recórrer, així com que aquesta constitució és un requisit indispensable per a recórrer.  
La constitució de dipòsit es realitzarà en el compte de consignacions d'aquest Jutjat siti a l'oficina de Banesto de Mislata, amb el número de compte 0471-5977-82-3308-94, on cal especificar en el camp "Concepte" que es tracta d'un "Recurs" seguit del codi i tipus concret de recurs de què es tracte.  
Relació dels diferents tipus de recursos:  
00 Civil-reposició (25 euros).  
01 Civil-revisió de resolució secretari judicial (25 euros).  
02 Civil-apel·lació (50 euros).  
03 Civil-queixa (30 euros).  
04 Civil-extraordinari per infracció processal (50 euros).  
05 Civil-rescissió de sentència ferma a instàncies de rebel (50 euros).  
06 Civil-cassació (50 euros).  
Aquesta és la sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge/essa que la va dictar, mentre celebrava audiència pública en el mateix dia de la data. Jo, el secretari/ària judicial, en done fe.  
Mislata, 17 de febrer de 2011».  
I perquè valga de notificació de forma legal als demandats Sandra Karina Forte i Antonio Javier Castillo González, que es troben en parador ignorat, expedisc aquest edicte.  
  
Mislata, 23 de desembre de 2011.- La secretària: Cristina Villalba Moltó.